**ELŐTERJESZTÉS**



**BALATONBERÉNY KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2025. JANUÁR 24-I NYILVÁNOS ÜLÉSÉRE**

**TÁRGY:**

**Reklámok elhelyezésével összefüggő szabályok változásaival kapcsolatos tájékoztatás**

**ELŐADÓ:**

**takácsné dr. simán zsuzsanna**

**jegyző**

**Előterjesztés**

**Készült:** Balatonberény Község Önkormányzati Képviselő-testületének 2025. január 24-i nyilvános testületi ülésére

**Tárgy:** Reklámok elhelyezésével összefüggő szabályok változásaival kapcsolatos tájékoztatás, felhívás

***Tisztelt Képviselő-testület!***

A Somogy Vármegyei Kormányhivatal 2024 decemberében tájékozatott minket, hogy a magyar építészetről szóló 2023. C. törvény (a továbbiakban: Méptv.), 2024. október 1.-től hatályon kívül helyezte a településkép védelméről szóló 2016. évi LXXIV. törvényt, valamint ezzel egyidejűleg módosult a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet is.

Az egységes szabályozás megteremtését szem előtt tartva tehát október 1-jétől a Méptv. országos és helyi településkép-védelemről szóló fejezete - 102.- 107.§ - tartalmazza a reklámok, reklámhordozók és reklámtartó berendezések, plakátok elhelyezhetőségét érintő legfontosabb rendelkezéseket.

A szabályozás egységesítésének célja a településképet romboló reklámhordozók eltávolítása,

továbbá kizárólag olyan reklámhordozók és reklámtartók engedélyezése, amelyek alkalmasak arra, hogy egy jól karbantartott, esztétikus megjelenést és egységes képet mutassanak.

A törvény taxatívan felsorolja az elhelyezési tilalommal érintett helyeket, valamint azt is, hogy hol helyezhető el reklám (103-104.§ (3) bek)

A Méptv. 225.§ (8) és (11) bekezdéseitartalmazzák a települési **önkormányzatok rendeletalkotási lehetőségeire vonatkozó felhatalmazó rendelkezéseket**, amelyek **reklámok elhelyezésére vonatkozó szabályok megalkotására nem adnak lehetőséget.**

A fentiek és SVKH által küldött tájékoztató értelmében **a helyi rendeleteket felül kell vizsgálni**, a **deregulációt** (olyan államikormányzati jogtechnikai eljárást jelent, melynek célja a jogrendszer megtisztítása a felesleges jogszabályoktól, a túlszabályozás visszafogása, a hatályos jog szövegszerűségének csökkentése. (Tamás András 2013)) jogi értelemben: **jogi és adminisztrációs egyszerűsítését –** tehát az **előírások hatályon kívül helyezésével** vagy **minőségi újra szövegezésével**, azaz minőségi jogalkotással a jogharmonizációt (jogszabályok közelítését, összehangolását) el kell végezni a **reklámok elhelyezésére vonatkozóan.**

**A komplex felülvizsgálat nem egy önkormányzati rendeletet érint, így több időt vesz igénybe. Kormányhivataltól kapott határidő a jogharmonizációs módosítások elfogadására 2025. február 1.**

**Az érintett önkormányzati rendeletek:**

* **a településkép védelméről szóló 10/2021. (VIII.30.) önkormányzati rendelet**
* **Balatonberény Község helyi építési szabályzatáról szóló 1/2019.(I.9.) önkormányzati rendelet**
* **a közterületek használatáról szóló 13/2022. (VIII. 16.) önkormányzati rendelet**

**Kérem a tisztelt Képviselő-testület felhatalmazását a rendeletek felülvizsgálatára vonatkozóan.**

**Határozati javaslat:**

**Balatonberény Község Önkormányzat Képviselő-testületének**

**.../2025.(I.24.) számú határozata**

**a reklámok elhelyezésével összefüggő jogszabályok változásai által érintett önkormányzati rendeletek jogharmonizációs felülvizsgálatáról**

Balatonberény Község Önkormányzati Képviselő-testülete megismerte és tudomásul veszi a Somogy Vármegyei Kormányhivatal SO/03/01270-1/2024. iktatószámú, a „Reklámok elhelyezésével összefüggő szabályok változásaival kapcsolatos tájékoztatás, felhívás” tárgyú levelében foglaltakat.

A Képviselő-testület felkéri a jegyzőt, hogy az érintett önkormányzati rendeletek felülvizsgálatát a megadott szempontok és jogszabályhelyek szerint végezze el, annak eredményeként készítse elő az érintett rendeletek módosítását, és terjessze a képviselő-testület elé.

A Képviselő-testület felkéri a jegyzőt, hogy a Kormányhivatalt tájékoztassa az önkormányzati rendeletek felülvizsgálatának megkezdéséről.

Felelős: Takácsné dr. Simán Zsuzsanna jegyző

Határidő: 2025. július 31.

Balatonberény, 2025.01.06.

Takácsné dr. Simán Zsuzsanna sk.

jegyző