**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. január 24-i nyilvános ülésére**

**TÁRGY:**

**A közösségi színtér 2025. évi szolgáltatási tervének jóváhagyása**

**ELŐADÓ:**

Barjákné Martin Judit

közművelődési szakember

Tisztelt Képviselő-testület!

# Balatonberény településen az önkormányzat közösségi színteret működtet a helyi közművelődési feladatok ellátásáról szóló 12/2018. (IX.28.) önkormányzati rendelet 5.§ a) pontja alapján.

A közösségi színtér szolgáltatási tervének elkészítését a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 3. §-a írja elő. A feladatellátónak, azaz az önkormányzatnak az általa nyújtott közművelődési alapszolgáltatás megszervezéséhez éves szolgáltatási tervet kell készítenie tárgyév március 1. napjáig.

Az éves szolgáltatási tervnek tartalmaznia kell a biztosított közművelődési alapszolgáltatások keretében tervezett közösségi programok, tevékenységek és folyamatok (a továbbiakban együtt: közösségi tevékenység) megnevezését; a közösségi tevékenység céljának rövid leírását, az egyes közösségi tevékenységek közművelődési alapszolgáltatásokba való besorolását azzal, hogy minden egyes közösségi tevékenység csak egy alapszolgáltatásba sorolható be; a közösségi tevékenység rendszerességét vagy tervezett időpontját és a résztvevők tervezett számát; a helyi lakosság közösségi tevékenységek megtervezésében, megvalósításában és értékelésében való részvételének módjait.

Az éves szolgáltatási terv a helyi lakosság és annak önszerveződő közösségei érdeklődésén, igényein és szükségletein alapul, azt a feladatellátó a helyi lakosság és annak önszerveződő közösségei, valamint – ha az adott településen működik – a Közművelődési Kerekasztal bevonásával készíti elő.

A feladatellátó határozza meg, hogy az adott közművelődési alapszolgáltatáson belül mely szakmai feladatokat milyen módon és mértékben lát el.

A feladatellátó az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon közzéteszi legkésőbb a fenntartói jóváhagyást követő 15 napon belül.

A szolgáltatási tervet előterjesztésemhez csatolom, amely a Nemzeti Művelődési Intézet szakmai iránymutatása alapján került kidolgozásra és kérem annak megvitatását és jóváhagyását.

**Határozati javaslat:**

**Balatonberény Község Önkormányzat Képviselő-testületének …/2025.(I.24.) határozata a közösségi színtér 2025. évi szolgáltatási tervének elfogadásáról**

Balatonberény Község Önkormányzat Képviselő-testülete a közösségi színtér 2025. évi szolgáltatási tervét az előterjesztés szerinti tartalommal jóváhagyja. Felkéri a közművelődési szakembert, hogy a szolgáltatási terv közzétételéről a jogszabályi előírásoknak megfelelően gondoskodjon.

Határidő: szolgáltatási terv közzétételére és az NMI-nek a [somogy@nmi.hu](mailto:somogy@nmi.hu) e-mail címre történő megküldésére 2025.március 1.

Felelős: Barjákné Martin Judit közműv. szakember

Balatonberény, 2025. január 7.

Barjákné Martin Judit sk.

közművelődési szakember