**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. január 24-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 203/2024.(XII.13) határozata a napirend elfogadásáról**

Balatonberény Község Önkormányzat Képviselő-testülete a 2024. december 13-i nyílt ülésének napirendjét az alábbiak szerint állapítja meg:

**1. Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

Előadó: Druskoczi Tünde polgármester

**2.Balatonberény Község Önkormányzatának Szervezeti és Működési Szabályzatáról szóló önkormányzati rendeletének megalkotása**

Előadó: Druskoczi Tünde polgármester

**3.Döntés az MNV Zrt.-vel ingyenes használati megállapodás megkötéséről a Balatonberény 02/16 hrsz-ú ingatlanra**

Előadó: Druskoczi Tünde polgármester

**4.Orvosi rendelő felújítására kiírt közbeszerzési eljárás bírálata**

Előadó: Druskoczi Tünde polgármester

**5.Pályázati kiírás civil szervezetek 2025. évi támogatására**

Előadó: Druskoczi Tünde polgármester

**6.Délnyugat Balatoni Hulladékgazdálkodási Társulás társulási megállapodásának módosítása**

Előadó: Druskoczi Tünde polgármester

**7.A polgármester illetményének és költségtérítésének megállapítása**

Előadó: Takácsné dr. Simán Zsuzsanna jegyző

**8.TEMATIK KÁBEL KFT-vel együttműködési megállapodás megkötése a 2025. évi IBCC horgászverseny megrendezésére**

Előadó: Druskoczi Tünde polgármester

**9.Döntés távközlési állomás végleges helyének kijelöléséről**

Előadó: Druskoczi Tünde polgármester

**10.Üveg hulladék gyűjtőpontok közterületen történő elhelyezésének kijelöléséről**

Előadó: Druskoczi Tünde polgármester

**11.Köznevelési intézmények felvételi körzetének tervezete a 2025/2026-os tanévre**

Előadó: Druskoczi Tünde polgármester

**12.Önkormányzati tulajdonú bérlakások, üzletek**

Előadó: Véghelyi Róbert Balatonberényi Nonprofit Kft. ügyvezetője

**13.A Vöröskereszt Balatonberényi Alapszervezetének támogatás iránti kérelme**

Előadó: Druskoczi Tünde

**14.A Balatonkeresztúri Iskoláért Közalapítvány támogatás iránti kérelme**

Előadó: Druskoczi Tünde polgármester

**15.Balatonberény Község településrendezési eszközeinek (6. sz.) módosítása**

**Balatonberény Község Bokrosi út déli oldala mentén fekvő 059/44 hrsz-ú ingatlan visszasorolása zöldterület - közpark (Z-Kp-2) övezetből kertvárosias lakóterület (Lke-9) építési övezetbe, valamint az ehhez a jogszabályok szerint szükséges zöldterület – közpark (Z-Kp-2) kijelölés véleményezési anyagával kapcsolatos vélemények, észrevételek elfogadásáról**

Előadó: Druskoczi Tünde polgármester

**16.Egyebek**

Előadó: Druskoczi Tünde polgármester

Határidő: 2024. december 13.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 204/2024.(XII.13.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. december 13.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. december 13.

Felelős: Druskoczi Tünde polgármester

**Intézkedést nem igényelt.**

**Balatonberény község Önkormányzat Képviselő-testületének 205/2024.(XII.13) határozata az MNV Zrt.-vel megkötendő ingyenes használati megállapodásról**

Balatonberény Község Önkormányzatának képviselő-testülete az előterjesztés mellékletét képező ingyenes használati megállapodás megkötése mellett dönt a Balatonberény belterület 02/16 helyrajzi számú ingatlanra vonatkozóan és felhatalmazza a polgármestert a szerződés aláírására.

Határidő: szerződés megkötésére 15 nap

Felelős: Druskoczi Tünde polgármester

**Az MNV Zrt-t a döntésről értesítettük, valamint megküldtük az általunk javított, kiegészített szerződés-tervezetet. A közeljövőben ismételten egy közös helyszíni bejárásra fog sor kerülni a helyszínen található ingóságok felmérése vonatkozásában, ezt követően várható a szerződés megkötése.**

**Balatonberény Község Önkormányzat Képviselő-testületének 206/2024.(XII.13) határozata a TOP\_PLUSZ-3.3.2-21 pályázati támogatással megvalósuló „Orvosi rendelők felújítása Balatonberényben és Vörsön” című beruházásban döntés a kivitelező kiválasztására irányuló, ismételt közbeszerzési eljárás indításáról**

1. Balatonberény Község Önkormányzatának Képviselő-testülete a bíráló bizottság javaslatával egyezően jelen eljárást, (az eljárás 1. és 2. részét is) a Kbt. 75. § (2) bekezdés b) pontjában rögzített rendelkezésekre hivatkozva eredménytelenné nyilvánítja – tekintettel arra, hogy (az 1. részre benyújtott egyes ajánlatok érvénytelenítését követően) mindkét rész vonatkozásában minden ajánlat ajánlati ára meghaladja az Ajánlatkérő rendelkezésére álló fedezet összegét, amit Ajánlatkérő saját forrásból nem tud kiegészíteni.
2. A képviselő-testület ismételt közbeszerzési eljárás lebonyolításáról döntött, tekintettel a rendelkezésre álló anyagi fedezet összegére.

Határidő: azonnal

Felelős: Druskoczi Tünde polgármester

**2024. évi LXXIV. törvény *253. § (4) bekezdése alapján az újabb közbeszerzési eljárás megkezdésére az állami beruházásokért felelős miniszter véleményének beszerzését követően kerülhet sor, melyet a projektmenedzser kezdeményezett.***

**Balatonberény Község Önkormányzat Képviselő-testületének 207/2024.(XII.13.) határozata a civil szervezetek 2025. évi támogatására pályázat kiírásáról**

Balatonberény Község Önkormányzatának Képviselő-testülete a Balatonberény közigazgatási területén bejegyzett és működő civil szervezetek részére az előterjesztés szerinti tartalommal a 2025. évi rendezvényeik és működésük támogatására pályázatot ír ki. Elrendeli a pályázati kiírásnak az önkormányzat honlapján és hirdetőtábláin történő közzétételét.

Határidő: 2024. december 20.

Felelős: Druskoczi Tünde polgármester

**A pályázati felhívást közzétettük, valamint megküldtük közvetlenül e-mail-ben is valamennyi balatonberényi civil szervezet részére.**

**Balatonberény Község Önkormányzat Képviselő-testületének 208/2024.(XII.13.) határozata a Délnyugat Balatoni Hulladékgazdálkodási Társulás társulási megállapodásának módosításáról**

Balatonberény Község Önkormányzatának Képviselő-testülete elfogadja a Délnyugat Balatoni Hulladékgazdálkodási Társulás társulási megállapodásának módosítását.

Felhatalmazza a polgármestert a társulási megállapodás módosításának aláírására.

Felelős: Druskoczi Tünde polgármester

Határidő: 15 nap – értesítésre

**A képviselő-testület határozatát megküldtük a** **Délnyugat-Balatoni Hulladékgazdálkodási Társulás Elnökének.**

**Balatonberény Község Önkormányzat Képviselő-testületének 209/2024.(XII.13.) képviselő-testületi határozata a polgármester illetményének, költségtérítésének megállapítása során a polgármester döntéshozatalból való kizárásáról**

Balatonberény Község Önkormányzat képviselő-testülete Druskoczi Tünde polgármestert illetménye és költségtérítése megállapítása tárgyú napirend döntéshozatalából nem zárja ki.

Határidő: azonnal

Felelős: Horváth Péter alpolgármester

**Intézkedést nem igényelt.**

**Balatonberény Község Önkormányzat Képviselő-testületének 210/2024.(XII.13.) határozata a polgármester illetményének és költségtérítésének megállapításáról**

Balatonberény Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 71.§ (4) bekezdés b) pontja és (6) bekezdése alapján Druskoczi Tünde főállású polgármester havi illetményét 2024. október 1. napjától – figyelemmel a 2023. szeptember 1-jei 1282 fő lakosságszámra és az Mötv. 146/M. §-ban foglaltakra, az Mötv. 71. § (4) bekezdés c) pontja alapján bruttó 1.030.900.- Ft-ban, költségtérítését ugyanezen időponttól az Mötv. 71. § (6) bekezdése alapján bruttó 154.635.- Ft-ban állapítja meg.

Határidő: haladéktalanul

Felelős: Takácsné dr. Simán Zsuzsanna jegyző

**A testület határozatát továbbítottuk a közös hivatal pénzügyi csoportja részére.**

**Balatonberény Község Önkormányzata Képviselő-testületének 211/2024.(XII.13.) határozata a Tematik Kábel Kft-vel megkötendő együttműködési megállapodásról**

1. Balatonberény Község Önkormányzat Képviselő-testülete a Tematik Kábel Kft-vel a 2025. április 13. és 2025. április 19. napja között megrendezendő International Balaton Carp Cup horgászverseny megrendezésére vonatkozó együttműködési megállapodást az előterjesztés szerinti tartalommal megköti azzal, hogy a területhasználat ellenértékét 120.000 Ft/horgászhely összegben, a kaució összegét pedig 200.000 Ft-ban határozza meg.
2. A képviselő-testület felhatalmazza a polgármestert az együttműködési megállapodás aláírására.

Határidő: szerződéskötésre 8 nap

Felelős: Druskoczi Tünde polgármester

**A Tematik Kft-vel a szerződést a testület döntése szerinti tartalommal megkötöttük.**

**Balatonberény Község Önkormányzata Képviselő-testületének 212/2024.(XII.13.) határozata távközlési állomás végleges helyének kijelöléséről**

Balatonberény Község Önkormányzatának Képviselő-testülete a CETIN Hungary Zrt. kérelmét megismerte, megtárgyalta és az általa javasolt és kérelmezett helyszíneken a végleges toronyhely kijelölését nem engedélyezi.

Határidő: értesítésre 3 nap

Felelős: Druskoczi Tünde polgármester

**A Cetin Hungary Zrt-t a döntésről értesítettük.**

**Balatonberény Község Önkormányzata Képviselő-testületének 213/2024.(XII.13.) határozata üveg hulladék gyűjtőpontok közterületen történő elhelyezéséről**

Balatonberény Község Önkormányzatának Képviselő-testülete a Pelso-Kom Hulladékgazdálkodási Nonprofit Kft.  felhívása alapján – a 2025. január 1. napjától megszűnő házhoz menő üveggyűjtés miatt- az üveg hulladék gyűjtőpontjait az alább megnevezett közterületeken kívánja elhelyeztetni:

1. Balatonberény 38/11 hrsz-ú ingatlanon a Spar üzlet É-i oldalán, a parkoló elején (elsődleges helyszín)
2. Balatonberény 156 hrsz-ú közterület COOP üzlet előtt
3. Balatonberény, Hétvezér u. 4. szám előtti közterület (legalább május 1-szeptember 30. közötti időszakban)
4. Balatonberény, Rózsa utca-Csicsergő sétány kereszteződésében (legalább május 1-szeptember 30. közötti időszakban).

A Képviselő-testület felhatalmazza a polgármestert, hogy tájékoztassa a testület döntéséről a Pelso-Kom Hulladékgazdálkodási Nonprofit Kft-t.

Határidő: 2024. december 15

Felelős: Druskoczi Tünde polgármester

**A Pelso-Kom Kft. részére a testület határozatát, valamint a kitöltött adatlapot megküldtük, az üveg hulladék gyűjtőpontok az általunk kért helyszíneken kihelyezésre kerültek.**

**Balatonberény Község Önkormányzata Képviselő-testületének**

**214/2024.(XII.13.) határozata az általános iskolai körzetekről**

Balatonberény Község Önkormányzat Képviselő-testülete az általános iskolák felvételi körzethatárának kijelölése tekintetében megismerte a Siófoki Tankerületi Központ TK/142/01285-2/2024. számú átiratát, valamint a TK/142/01285-3/2024. számú határozatát, és a Balatonszentgyörgyi Dobó István Általános Iskola kimenő rendszerben a 2029/2030-as tanévig, és felmenő rendszerben a Balatonkeresztúri Festetics Kristóf Általános Iskola kijelölésével egyetért a 2025/2026. tanév vonatkozásában.

Határidő: Siófoki Tankerületi Központ értesítésére 5 nap

Felelős: Druskoczi Tünde polgármester

**A Siófoki Tankerületi Központ értesítése megtörtént.**

**Balatonberény Község Önkormányzata Képviselő-testületének a 215/2024.(XII.13.) határozata a Balatonberény, Béke u. 4/A. szám alatti önkormányzati lakás bérlőjének kijelöléséről**

1. Balatonberény Község Önkormányzat Képviselő-testülete a Balatonberény, Béke u. 4/A. szám alatti önkormányzati tulajdonú lakás bérlőjéül 2025. január 15. napjától határozatlan időre Nagyné Hegedűs Diána Fédrát jelöli ki 50.000 Ft/hó+ rezsiköltség bérleti díj megfizetése és 3 hónap felmondási idő kikötése mellett.
2. A képviselő-testület a beszámolóban foglaltakat megismerte, megtárgyalta és úgy döntött, hogy az önkormányzati tulajdonú ingatlanok bérleti díjának emelésére most nem tesz javaslatot.

Határidő: ügyvezető értesítésére 3 nap

Felelős: Druskoczi Tünde polgármester

**A Balatonberényi Nonprofit Kft. ügyvezetője, mint bérbeadó a döntésről értesült.**

**Balatonberény Község Önkormányzata Képviselő-testületének 216/2024.(XII.13.) határozata a Vöröskereszt Balatonberényi Alapszervezetének támogatásáról**

a) Balatonberény Község Önkormányzatának Képviselő-testülete a Vöröskereszt Balatonberényi Alapszervezetét 2024. évben további 50.000 Ft támogatásban részesíti.

b) A képviselő-testület felkéri a polgármestert, hogy a civil szervezet a döntésről értesítse, és egyúttal felhatalmazza a támogatási szerződés megkötésére.

Határidő: 15 nap

Felelős: Druskoczi Tünde polgármester

**A Vöröskereszt Balatonberényi Alapszervezetével a támogatási szerződést megkötöttük, a támogatás összegét a kedvezményezett átvette.**

**Balatonberény Község Önkormányzata Képviselő-testületének 217/2024.(XII.13.) képviselő-testületi határozata** **a Balatonkeresztúri Iskoláért Közalapítvány anyagi támogatásáról**

Balatonberény Község Önkormányzatának Képviselő-testülete 50.000 Ft anyagi támogatást nyújt a Balatonkeresztúri Iskoláért Közalapítvány részére iskolai tanulmányi kirándulás céljából, azzal, hogy a támogatás felhasználásáról az önkormányzatnak 2025. június 30. napjáig készítsen beszámolót.

Az Önkormányzat a támogatás összegét a 2024. évi költségvetési tartaléka terhére biztosítja.

Határidő: értesítésre 8 nap

Felelős: Druskoczi Tünde polgármester

**A képviselő-testület határozatát megküldtük a közalapítvány, valamint a közös hivatal pénzügyi csoportja részére.**

**Balatonberény Község Önkormányzata Képviselő-testületének 218/2024.(XII.13.) határozata a településrendezési eszközök 6. számú módosításáról**

Balatonberény Község Önkormányzatának Képviselő-testülete a Balatonberény Község településrendezési eszközeinek (6. sz.) módosítása Balatonberény Község Bokrosi út déli oldala mentén fekvő 059/44 hrsz-ú ingatlan visszasorolása zöldterület - közpark (Z-Kp-2) övezetből kertvárosias lakóterület (Lke-9) építési övezetbe, valamint az ehhez a jogszabályok szerint szükséges zöldterület – közpark (Z-Kp-2) kijelölés tekintetében

1. megállapítja,hogy a partnerségi véleményezés és az elektronikusan megtartott lakossági fórum során a módosítással kapcsolatban a Partnerektől észrevétel nem érkezett, így a partnerségi egyeztetés lezárult,
2. a beérkezett véleményeket és az arra adott válaszokat elfogadja,
3. megállapítja, hogy a településrendezési eszközök 6. számú módosítása véleményezési szakasza lezárult;
4. felkéri a tervezőt, hogy az elfogadott vélemények és válaszok alapján a véleményezési anyagot javítsa és készítse el a záró szakmai véleményezésre megküldendő dokumentációt,
5. felkéri a Polgármestert, hogy a jelen döntést és a településrendezési eszközök 6. számú módosításának záró szakmai véleményezési dokumentációját küldje meg záró szakmai véleményezésre a Somogy Vármegyei Kormányhivatal Állami Főépítészi Irodának.

Felelős: Druskóczi Tünde polgármester

Határidő: folyamatos

**A tervező a szükséges dokumentumokat megküldte záró szakmai véleményezésre** **a Somogy Vármegyei Kormányhivatal Állami Főépítészi Irodának.**

**Balatonberény Község Önkormányzata Képviselő-testületének 219/2024.(XII.13) határozata a napirend elfogadásáról**

Balatonberény Község Önkormányzat Képviselő-testülete a 2024. december 13-i zárt ülésének napirendjét az alábbiak szerint állapítja meg:

**1.Bursa Hungarica Ösztöndíj-pályázat bírálata**

Előadó: Druskoczi Tünde polgármester

**2.Önkormányzati tűzifa támogatási kérelmek elbírálása**

Előadó: Druskoczi Tünde polgármester

Határidő: 2024. december 13.

Felelős: druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 220/2024.(XII.13.) képviselő-testületi határozata a Bursa Hungarica Ösztöndíj-pályázat bírálatáról**

Balatonberény Község Önkormányzatának Képviselő-testülete 1 fő pályázót 25.000 Ft támogatásban részesítette.

**Balatonberény Község Önkormányzatának Képviselő-testülete a 221/2024-237/2024. határozataival döntött a beérkezett önkormányzati tűzifa támogatási kérelmekről.**

**A tűzifa kiszállításáról a Balatonberényi Nonprofit Kft. gondoskodik 2025. január hónapban.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A két ülés közötti fontosabb eseményekről az ülésen szóban tájékoztatom a T. Képviselő-testületet.

BALATONBERÉNY KÖZSÉG ÖNKORMÁNYZATA, mint Biztosított, valamint a MARCALI TÖBBCÉLÚ KISTÉRSÉGI TÁRSULÁS, mint Szerződő 31861385 szerződésszámú (korábban 72891 kötvényszámú) TREND II Vagyonbiztosítás szerződése módosításra került, a biztosított telephelyek, vagyoncsoportok és értékek aktualizálása megtörtént 2025.01.01. hatállyal.

A Balatoni Szövetség véleményezésre megküldte a 2025. évi földi kémiai szúnyoggyérítés autós útvonalának térképét. Az útvonaltervet a képviselők is véleményezték és visszajelzést adtak annak módosítására.

A „Szolgálati lakások kialakítása Balatonberényben” című, P-SZL-21/2024 regisztrációs számú pályázatra hiánypótlási felhívást kaptunk, amit a megadott határidőig teljesítettünk. A pályázat elbírálása folyamatban van.

A TOP\_PLUSZ-3.3.2-21-SO1-2022-00009 projekt kapcsán még nem indulhatott el a második közbeszerzési eljárás, mivel a 2024.12.20-i Magyar Közlöny 131. számában megjelent a 2024. évi LXXIV. törvény. Ennek 68. pontja az alábbiakat rögzíti:

***„68. Az állami beruházásokkal kapcsolatos szerződéskötések eljárási rendjének eltérő szabályairól***

***251. §*** *(1) Ezen alcím – 252. §-ban foglalt eltéréssel –* ***a központi költségvetési vagy európai uniós forrásból finanszírozott, e törvény felhatalmazása alapján kiadott kormányrendeletben meghatározott becsült értéket meghaladó építési beruházásokkal összefüggő beszerzési és közbeszerzési eljárásra vonatkozó*** *szabályokat határozza meg, függetlenül attól, hogy az építési beruházás az állami építési beruházások rendjéről szóló 2023. évi LXIX. törvény (a továbbiakban: Ábtv.) alapján állami építési beruházásnak minősül-e, vagy az Ábtv. 4. § (1) és (2) bekezdése alapján az Ábtv. hatálya alá nem tartozik.*

***253. §*** *(1)* ***A 251. § szerinti építési beruházások előkészítésére és megvalósítására vonatkozó közbeszerzési eljárás*** *– a közbeszerzésekről szóló 2015. évi CXLIII. törvény (a továbbiakban: Kbt.) szabályai figyelembevételével –* ***kizárólag olyan feltételes közbeszerzési eljárás keretében folytatható le, ahol a feltétel a 254. § (3) bekezdése szerinti vélemény rendelkezésre állása.*** *E törvényben meghatározott rendelkezéseket alkalmazni kell a Kbt. 9. § (1) bekezdés a)–c,), e), f ), h) és i) pontjában meghatározott építési beruházásokra vonatkozó beszerzési eljárásokra is.*

*(2) A 251. § szerinti, nem a Kbt. hatálya alá tartozó építési beruházásra vonatkozó beszerzési eljárások kizárólag e törvény rendelkezéseinek figyelembevételével folytathatóak le.*

*(3) Az (1) bekezdésben meghatározott feltételes beszerzési vagy közbeszerzési eljárás eredményeként megkötésre kerülő építési beruházásra vonatkozó szerződés megkötésére – e törvény felhatalmazása alapján kiadott kormányrendeletben meghatározottak szerint –* ***kizárólag az állami beruházásokért felelős miniszternek*** *(a továbbiakban: miniszter)* ***a legkedvezőbb érvényes ajánlatra vonatkozó költségellenőrzést tartalmazó véleménye beszerzését követően kerülhet sor.***

*(4) Abban az esetben, ha a 251. §-ban meghatározott építési beruházás kiviteli tervvel rendelkezik, a kivitelezésre vonatkozó feltételes beszerzési vagy közbeszerzési eljárás megkezdésére* ***a miniszter becsült értékre vonatkozó költségellenőrzést tartalmazó véleményének beszerzését követően kerülhet sor****.*

*(5) Ha a (4) bekezdésben meghatározott építési beruházásra vonatkozó beszerzési vagy közbeszerzési eljárásban érkezett legkedvezőbb érvényes ajánlat nem haladja meg a becsült érték vonatkozásában a miniszter költségellenőrzését tartalmazó véleményének megfelelő becsült értéket, a kivitelezésre vonatkozó szerződés hatálybalépésére a (3) bekezdésben meghatározott költségellenőrzés nélkül is sor kerülhet.*

*(6) A (3) bekezdésben meghatározott szabályokat kell alkalmazni a megkötött építési beruházási szerződés módosítására, a pótmunkákra, valamint a tartalékkeretek felhasználására vonatkozó kötelezettségvállalásokra is.*

***254. §*** *(2) A miniszter 253. § (3) bekezdése szerinti költségellenőrzés során ellenőrzi a beszerzési vagy közbeszerzési eljárás során érkezett ajánlati árak és az azok alapjául szolgáló költségek megalapozottságát, azok összhangját a műszaki tartalommal és a piaci árakkal.*

*(3) A miniszter a 253 § (3) bekezdése szerinti költségellenőrzésre vonatkozó véleményét, az ajánlatkérő által a legkedvezőbb érvényes ajánlatra vonatkozó dokumentáció benyújtásától számított 45 napon belül adja meg az ajánlatkérő számára. Amennyiben a miniszter e határidőn belül költségellenőrzéssel összefüggő véleményét nem adja meg, a beszerzésre vagy közbeszerzésre vonatkozó szerződés megköthető.*

*(7) A Kbt. 9. § (1) bekezdés h) és i) pontjában meghatározott esetekben a 253. § (3) bekezdése szerinti költségellenőrzést a szerződés megkötését megelőzően kell kezdeményezni, azzal, hogy a szerződés megkötésére csak a miniszter költségellenőrzésre vonatkozó véleménye beszerzését követően kerülhet sor. A költségellenőrzés határidejére és elmaradására a (3) bekezdésben meghatározott szabályok az irányadóak.*

***255. §*** *Amennyiben*

*a) európai uniós forrásból megvalósuló, vagy*

*b) a 252. §-a szerinti egyházi vagy nemzetpolitikai célú*

*építési beruházás nem az 251–254. §-ban meghatározott szabályok szerint kerül lebonyolításra, központi költségvetési forrásból beruházás megvalósításához többletforrás nem biztosítható.*

***257. §*** *Ezen alcím rendelkezéseit a hatálybalépését követő naptól indult beszerzési és közbeszerzési eljárások esetén kell alkalmazni.”*

Fentiekre tekintettel állásfoglalás kérést kezdeményezett a projektmenedzseri feladatokat ellátó szervezet, mivel a fenti jogszabály be nem tartása esetén nem lehet plusz forrást igényelni, ami a projekt szempontjából sajnos nem zárható ki. Az állásfoglalás megérkezéséig nem javasolt a közbeszerzési eljárást elindítani.

**Döntési javaslat:**

**Balatonberény Község Önkormányzat Képviselő-testületének ../2025.(I.24.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. január 24.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2025. január 24.

Felelős: Druskoczi Tünde polgármester

Balatonberény, 2024. január 16.

Druskoczi Tünde sk.

polgármester